સૌરાષ્ટ્ર યુનિવર્સિટીમાં છેલ્લા દોઢ દાયકામાં 109 કોલેજને ગેરકાયદે જોડાણ આપવામાં આવ્યું હોવાના આક્ષેપ સાથે RTI એક્ટિવિસ્ટે હાઇકોર્ટમા રીટ કરી છે. માલિકીનું મકાન, 5 એકર જમીન અને રમત - ગમતનું મેદાન, વિદ્યાર્થીઓની સંખ્યા મુજબના વર્ગખંડ ન હોવા છતાં કોલેજોને મંજૂરી કઈ રીતે મળી ? તેવો સવાલ પણ ઉઠાવવામાં આવ્યો છે. શિક્ષણનાં હાટડા રૂપે ચાલતી 23 કોલેજ સામે તાત્કાલિક કાર્યવાહી કરવા હાઇકોર્ટમાં પિટિશન થઈ છે. સિન્ડિકેટ સભ્યો સીધી કે આડકતરી રીતે જોડાયેલા હોય તેવી પણ 7 ગેરકાયદે જોડાણ ધરાવતી કોલેજો સામેલ હોવાનો આક્ષેપ પિટિશનમાં થયો છે.